Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israelilaisviranomaiset ovat ilmaisseet huolensa siitä, -
että tilanne Israelin ja Gazan välillä -
saattaa eskaloitua lähitulevaisuudessa.
Gazasta Israeliin kohdistuvat terroritoimet ovat lisääntyneet.
Sadat muslimit mellakoivat Temppeli- vuorella Hamasin kehotettua -
vastustamaan "Israelin yrityksiä juutalaistaa Jerusalem".
Iranin korkein johtaja, ajatollah Ali Khamenei ylisti Iranin kykyä iskeä -
USA:n kohteisiin Irakissa: "Iranilla on jumalallinen tuki puolellaan"
Israelilaisviranomaiset ovat ilmaisseet huolensa siitä, -
että tilanne Israelin ja Gazan välillä saattaa eskaloitua lähiaikoina.
Näin siksi, että Hamas ei tiettävästi aio enää suitsia -
Israeliin kohdistuvia terroritekoja samassa määrin kuin tähän asti, -
vaikka Egyptin johtamat tulitaukoponnistelut -
Israelin ja Gazan islamistijärjestöjen välillä jatkuvatkin vielä.
Israelin tiedusteluarvio on, että Hamas nähtävästi yrittää vielä välttää -
tilanteen kärjistämistä Israelin kanssa, -
mutta summittaiset raketti-iskut Gazasta Etelä-Israeliin jatkunevat -
ja pitävät jännitteitä yllä.
TV7:lle nimettömänä puhuneen tiedustelulähteen mukaan -
"Hamas on parin viime kuukauden aikana -
rajoittanut Israeliin kohdistuvia vihollisuuksia -
puhtaasti itsekkäistä syistä".
"Hamas ei ole luopunut jihadistisesta tavoitteestaan tuhota juutalaisvaltio, -
mutta se ymmärtää, että se ei selviäisi -
seuraavasta laajamittaisesta konfliktista Israelin kanssa."
Viholliset katsovat, että epävakaassa sisäpoliittisessa tilanteessa -
Israelilla ei ole riittäviä valmiuksia aloittaa sotilasoperaatioita.
Se taas vähentää Hamasin kiinnos- tusta estää yksin toimivia terroristeja-
ampumasta aika ajoin raketteja ja muita räjähteitä Israeliin.
TV7 ei tavoittanut islamistista Hamasia kommenttia varten.
Israelin puolustusvoimat kertoi, että Israelin taisteluhelikopteri teki iskun-
Pohjois-Gazassa kohteeseen, -
jota terrorijärjestö Hamas käytti maanalaisiin toimiinsa.
Isku oli vastaus neljään erilliseen tapaukseen, -
joissa Gazasta on lennätetty räjähdeilmapalloja Israeliin.
Räjähdeilmapalloista kolme saatiin tehtyä vaarattomiksi.
Neljäs räjähti asumattomalla seudulla Sdot Negevin alueella -
vammoja tai vahinkoja aiheuttamatta.
Sitten Jerusalemiin. Sadat muslimit mellakoivat Temppelivuorella -
perjantaiaamun rukoushetken jälkeen.
Mellakat puhkesivat Hamas-järjestön kehotettua -
palestiinalaismuslimeja saapumaan sankoin joukoin Temppelivuorelle, -
jossa sijaitsivat aikoinaan molemmat Raamatun temppelit.
Hengellä ja verellä vapautamme al-Aksan moskeijan!
Poliisin mukaan levottomuudet alkoivat, -
kun muslimit ryhtyivät huutamaan "kansallismielisiä iskulauseita" -
Temppelivuorella partioivia israelilaispoliiseja kohti.
Poliisin yritettyä hajottaa mellakkaa tilanne äityi väkivaltaiseksi.
Kuusi muslimia pidätettiin epäiltyinä rauhan häiritsemisestä.
Samat henkilöt olivat myös estäneet ei-muslimeja saapumasta alueelle.
Islamistinen Hamas julkaisi väkivaltaisuuksien jälkeen tiedotteen, -
jossa se ylisti mellakoiden ilmentävän "toivoa siitä, -
että Palestiina saadaan vapautettua ja palestiinalaiset voittavat lopulta".
Hamas pyysi lisäksi arabi- ja muslimimaailmaa vastustamaan -
"Israelin yrityksiä juutalaistaa Jerusalem".
Iranin korkein johtaja, ajatollah Ali Khamenei -
ylisti maansa kykyä iskeä USA:n kohteisiin Irakissa.
Iranilla on jumalallinen tuki puolellaan, hän sanoi.
Perjantain aamurukouksissa Tehe- ranissa puhunut Khamenei korosti, -
että "Iranin iskukyvyssä supervaltaa vastaan näkyy Allahin käsi".
Khamenei puhui myös -
alas ammutun ukrainalaisen matkustajakoneen tapauksesta, -
jossa kuoli 176 ihmistä.
Hän kuvasi sitä tragediaksi, jota Iranin viholliset käyttävät hyväkseen.
Khamenein mukaan viholliset ovat sen avulla yrittäneet työntää taka-alalle -
Iranin vallankumouskaartin Quds-joukkojen komentajan -
Qassem Suleimanin kuoleman Yhdysvaltain iskussa.
Iranin viholliset ovat koneen putoamisesta yhtä tyytyväisiä -
kuin iranilaiset surullisia.
Vihollisemme ovat olleet haltioissaan, -
koska tapaus antoi heille mahdollisuuden kyseenalaistaa -
vallankumouskaartin, asevoimamme ja Iranin islamilaisen järjestelmän.
Khamenei viittasi myös Ranskan, Britannian ja Saksan päätökseen -
käynnistää v:n 2015 ydinsopimukseen kirjattu riidanratkaisumekanismi.
Eurooppaan ei voi luottaa, hän julisti.
Hän korosti, että Euroopan maat -
eivät toimenpiteillään onnistu panemaan Irania polvilleen.
Yhdysvaltojen asevoimat antoi lausunnon, jonka mukaan -
11 yhdysvaltalaissotilasta loukkaantui-
Iranin ohjusiskussa Yhdysvaltain liittouman tukikohtiin Irakissa.
Alun perin sanottiin, ettei amerikka- laisia loukkaantunut Iranin iskussa.
Nyt USA:n asevoimat kertoi, -
että yksitoista sai hoitoa iskusta aiheutuneiden oireiden vuoksi.
Bill Urban USA:n asevoimista kertoi, että osa sotilaista -
vietiin "varmuuden vuoksi" hoitoon Saksaan ja Kuwaitiin.
Heidän on määrä palata Irakiin sitten, "kun he ovat taas työkykyisiä".
Sitten Lontooseen.
Iranin pudottaman ukrainalaisen lentokoneen kuolonuhrien kotimaat -
vaativat Irania maksamaan korvauksia uhrien omaisille.
Maat ovat Kanada, Ruotsi, Ukraina, Afganistan ja Iso-Britannia.
Maat varoittavat, että maailma tarkkailee Iranin reaktiota.
Kanadan ulkoministeri Champagne korosti, että uhrien perheet haluavat -
vastauksia, totuutta ja oikeudenmukaisuutta.
Nyt ei ole syytösten aika. On vastausten aika.
Uhrien perheet ja läheiset -
surevat ja ovat kiukkuisia.
He haluavat vastauksia, totuutta ja oikeudenmukaisuutta.
Kanadan ulkoministeri alleviivasi, että se, että Iran myönsi vastuunsa, -
on vasta ensimmäinen askel oikeudentavoittelussa.
Iranin hallitus on ottanut täyden vastuun tapahtuneesta.
Mutta vastuun ottamisella on myös seurauksensa, -
ja sitä me tavoittelemme.
Iranin kannattaa tässä tilanteessa valita yhteistyön polku.
Kansainvälinen yhteisö tarkkailee.
Iran otti ensimmäisen askeleen myöntämällä vastuunsa, -
ja se voi jatkaa tällä polulla. Kuten totesin, -
täyden vastuun kantamisella on seurauksensa. Yhteistyö on osa tätä.
Suurin osa ukrainalaiskoneen matkustajista -
oli iranilaisia tai Iranin kaksoiskansalaisia. Monet olivat -
opiskelijoita, jotka olivat vierailleet juuri sukulaistensa luona Iranissa.
Joukossa oli monia kanadalaisten yli- opistojen tutkijoita ja opiskelijoita.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Kiitos kaikille tukijoillemme! Lahjoituksenne ja rukouksenne -
mahdollistavat TV7:n Israel-uutisten tuotannon.
Rukoilkaa rauhaa Israelille ja Jerusalemille.
Olen Jonathan Hessen. Hyvää illan jatkoa. Shabat shalom! Maanantaihin.
Suomennos: Sirpa Kaukonen